بسیمہ (آن لائن) بلوچستان اٹ بے ایمنی نا ودنگ نا برخلاف بلوچستان نیشنل پارٹی نا بنجائی خواست آ بی این پی بسیمہ نا کنڈآن برانزی مچی اڈ تننگا‘ برانزی مچی ٹی واشک نا ضلعی صدر انجینئر سیف الرحمن عیسی زئی‘ مسکوہی ضلعی صدر میر بالاچ خان رودینی‘ ضلعی ڈپٹی سیکرٹری عبدالخالق بلوچ‘ ضلعی کسان وماہی گیری سیکرٹری محمد ایوب بلوچ‘ بنجائی کونسلر و سینئر راہشون مجیب عیسی زئی‘ محمد اسلم عیسی زئی وایلوفک ساڑی ئسر‘ برانزی تیان تران کرسا ترانکار آک پاریر کہ بلوچستان حکومت الس ءِ رکھ تننگ اٹ بے سہب مسنے‘ اوپاریر کہ ہندن لگک کہ واقعہ غاک حکومت نا کاٹم خواجہی ٹی مننگ اٹی ءُ۔ الس نا کشت وخون آ حکومت نا چپی سمجھ آن پیشن ءِ۔
